*Παναγία Βρεφοκρατούσα*, Μουσείο Στέντελ
Ο **Μπαρνάμπα ντε Μόντενα** (Barnaba da Modena) ήταν Ιταλός ζωγράφος των μέσων του 14ου αιώνα, ο οποίος ζωγράφιζε σε ύφος που εξακολουθούσε να είναι ιδιαίτερα παραπλήσιο με τα βυζαντινά πρότυπα. Θεωρείται ο πρώτος αξιόλογος Λομβαρδός ζωγράφος και δραστηριοποιήθηκε στη Λομβαρδία, στο Πιεμόντε και στην Πίζα στην Τοσκάνη.

Βιογραφία
---------

Όπως δείχνει το όνομά του, ο καλλιτέχνης είχε γεννηθεί στη Μόντενα (Εμίλια). Τα πρώτα αρχεία σχετικά με τον Μπαρνάμπα χρονολογούνται από το 1361 και το 1362, όταν είχε ήδη γίνει Γενουάτης πολίτης και προσέλαβε βοηθούς από την Τοσκάνη.  Οι παλαιότεροι πίνακες ζωγραφικής του σχετίζονται με τις δραστηριότητές του στη Γένοβα. Δημιούργησε πίνακες ζωγραφικής για το Δουκικό Ανάκτορο στη Γένοβα το 1364. Ο παλαιότερος γνωστός πίνακάς του είναι ένα πολύπτυχο της *Παναγίας Βρεφοκρατούσας με Αγίους* ( Palazzo Bianco, Γένοβα), το οποίο συνδυάζει το γοτθικό ύφος των πολυπτύχων της Τοσκάνης με το ύφος της Εμίλια. Ένα άλλο έργο, η *Παναγία Βρεφοκρατούσα* (Μουσείο Καλών Τεχνών, Βοστώνη), δείχνει την επιρροή της ζωγραφικής της Σιένα, στα στρογγυλεμένα πρόσωπα και τις χρυσές επιγραφές στον μανδύα της Παρθένου Μαρίας.

Δραστηριοποιήθηκε το 1370 στο Τορίνο. Ένας πίνακας (1377) του Μπαρνάμπα τεκμηριώθηκε από τον Tiraboschi στην εκκλησία του San Francesco στην Άλμπα .

 Ο Χριστός με τους Αποστόλους και τους Αγίους
Ο Μπαρνάμπα πιθανότατα πέρασε χρόνο στην Πίζα γύρω στο 1380.

Έργο
----

Ο Μπαρνάμπα ήταν παραγωγικός καλλιτέχνης που άφησε περίπου 50 έργα.  Ήταν επιτυχημένος στη Γένοβα, χάρη στην προσήλωσή του στο παλαιότερο στυλ της βυζαντινής ζωγραφικής που ήταν ακόμα πολύ δημοφιλές στην πόλη. Αυτό εξηγεί τα συνθετικά του σχήματα και τη χρήση χρυσών επισημάνσεων και χρυσών φόντων, τα οποία είναι χαρακτηριστικά της βυζαντινής ζωγραφικής. 

Εκλεκτικός καλλιτέχνης, ο οποίοε δεν ακολούθησε τις νέες τάσεις που είχαν αναπτυχθεί τον 14ο αιώνα, ο Μπαρνάμπα κατάφερε να επιτύχει την απόδοση συναισθήματος στα πρώτα του έργα μέσω της εκλεπτυσμένης τεχνικής του.  Ο Μπαρνάμπα κυριάρχησε στη ζωγραφική στη Γένοβα στα τέλη του 14ου αιώνα και πιθανώς ακόμη και στην Πίζα. Ο οπαδός του Νικολό ντα Βόλτρι (Nicolò da Voltri) συνέχισε τις εικόνες και το ύφος του στη Λιγουρία μέχρι περίπου το 1420.

Δείτε επίσης
------------

* Κατάλογος Ιταλών ζωγράφων

Παραπομπές
----------

1. 1 2 3  *Athenaeum*. 6892. Ανακτήθηκε στις 9  Οκτωβρίου 2017.
2. 1 2  (Αγγλικά, Ιταλικά, Ιαπωνικά) *opac.vatlib.it*. 495/350939. Ανακτήθηκε στις 11  Μαΐου 2022.
3. ↑  (Αγγλικά) *Union List of Artist Names*. 1  Δεκεμβρίου 2017. 500025413. Ανακτήθηκε στις 22  Μαΐου 2021.
4. 1 2  Raimond Van Marle, *The Development of the Italian Schools of Painting*, Springer Science & Business Media, 2012, p. 382-383
5. ↑  Joseph Archer Crowe and Giovanni Battista Cavalcaselle. *A New History of Painting in Italy: From the II to the XVI Century*, Volume 2, page 164-167.
6. ↑  Farquhar, Maria (1855). Ralph Nicholson Wornum, επιμ. *Biographical catalogue of the principal Italian painters*. Woodfall & Kinder, Angel Court, Skinner Street, London. σελίδες 106–7.
7. 1 2 3  John Richards, "Barnaba da Modena." Grove Art Online. Oxford Art Online. Oxford University Press. Web. 17 March 2016
8. ↑  Ingo F. Walther, Robert Suckale, *Masterpieces of Western Art: A History of Art in 900 Individual Studies from the Gothic to the Present Day*, Taschen, 2002, p. 47

Εξωτερικοί σύνδεσμοι
--------------------

 Πολυμέσα σχετικά με το θέμα  Barnaba da Modena στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 95838297
* **Europeana**: agent/base/96925
* LCCN: nr92008524
* ISNI: 0000 0000 5056 4235
* GND: 121043789
* ULAN: 500025413
* RKD: 4518

 |

 |